b"\n_START_ARTICLE_\nGlen Davis\n_START_SECTION_\nKarera sa kolehiyo\n_START_PARAGRAPH_\nIbinoto si Davis ng mga coach ng Southeastern Conference bilang 2006 SEC Player of the Year, at napangalanan din upang mapabilang sa All-SEC first team. Noong 2006, bilang isang sophomore, pinangunahan ni Davis ang Tigers sa kanilang unang paglahok sa Final Four simula noong 1986. Sila ay nalalag sa torneyo noong National Semifinals, kung saan natalo ang Louisiana State University sa UCLA matapos makalamang ng malaki ang UCLA sa first half. hindi na nagawang makalapit ng LSU. Mababa ang naging shot percentage ni Davis sa nasabing laro kung saan gumawa siya ng 17 puntos, at apat lamang ang napasok niya sa kanyang 10 freethrows bago ma-foul out sa laro.\n_START_SECTION_\nKarera bilang propesyunal na basketbolista\n_START_PARAGRAPH_\nNoong 20 Marso 2007, ipinahayag ni Davis sa press ang kanyang pagpasok sa 2007 NBA Draft imbes na bumalik sa LSU sa kanyang huling taon. Siya ay pumirma ng kontrata sa agent na si John Hamilton ng Performance Sports Management.  Si Davis ay na-draft ng Seattle Supersonics bilang 35th overall pick ng 2007 NBA Draft. Ang karapatan para sa kontrata ni Davis, kasama ni Ray Allen ay na-trade para sa 5th overall pick ng 2007 NBA Draft na si Jeff Green._NEWLINE_Si Davis ay kabilang sa 2007 summer league team ng Celtics. Sa naganap na trade, inaasahan ni Davis na mahaba ang kanyang magiging playing time sa kanyang unang professional season. Bagama't ang kanyang pangunahing posisyon ay power forward, si Davis ay maari ding maglaro bilang backup center sa regular season."